
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΊΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 281 


18 Απριλίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Όροι και προϋποθέσεις έγκρισης από τον ΟΑΕΔ εκπαι¬ 
δευτικών προγραμμάτων Ιδ. Επιχειρήσεων κ.λπ. 1 

Σύσταση και συγκρότηση Τριμελούς Επιτροπής του Ν. 
2190/94 (άρθρο 25) στο Υπουργείο Υγείας, Πρόνοιας 

και Κοινωνικών Ασφαλίσεων . 2 

Συγκρότηση Επιτροπής του Ν. 2190/94 (άρθρο 26) στο 
Υπουργείο Υγείας, Πρόνοιας και Κοινωνικών Ασφαλί¬ 
σεων . 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 107050 0) 

Όροι και προϋποθέσεις έγκρισης από τον ΟΑΕΔ εκπαιδευτι¬ 
κών προγραμμάτων Ιδ. Επιχειρήσεων κ.λπ. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α) Τις διατάξεις των άρθρων 1 & 11 του Ν.Δ. 212/69 «Περί 
Οργανώσεως & Διοικήσεως του Οργανισμού Απασχολήσεως 
Εργατικού Δυναμικού». 

β) Τις διατάξεις του άρθρου 26 του Β.Δ. 405/71 «Περί Ορ- 
γανώσεως, Συγκροτήσεως & Λειτουργίας των Υπηρεσιών του 
ΟΑΕΔ». 

γ) Τις διατάξεις των άρθρων 9 & 11 του Ν. 709/77 «Περί κι¬ 
νήτρων Επαγγελματικής Κατάρτισης Εργατικού Δυναμικού 
και ρυθμίσεως συναφών θεμάτων». 

δ) Τις διατάξεις του άρθρου 25 του Ν. 1116/1981 «Για την 
παροχή κινήτρων ενισχύσεως της Περιφερειακής & Οικονομι¬ 
κής αναπτύξεως της χώρας και την ρύθμιση συναφών θεμά¬ 
των» που διατηρήθηκε σε ισχύ με την διάταξη της παρ. 7 του 
άρθρου 25 του Ν. 1262/1982 όπως τροποποιήθηκε με την 
διάταξη του άρθρου 32 του Ν. 1360/1983 για προώθηση των 
επενδύσεων, οργάνωση των Υπηρεσιών Κρατικών Προμη¬ 
θειών και άλλες διατάξεις» και συμπληρώσεως με το άρθρο 
10 του Ν. 1836/90 «Για προώθηση της απασχόλησης κ.λπ.». 

ε) Το άρθρο 23 του Ν. 1892/1990 που διατήρησε σε ισχύ 
το άρθρο 25 του Ν. 1262/82. 

στ) Το Π.Δ. αριθμ. 368/ΦΕΚ τ.Α. αριθμ. 163/16.6.89 «Ορ¬ 
γανισμός του Υπουργείου Εργασίας» όπως τροποποιήθηκε 
και συμπληρώθηκε με το αριθμ. 436/91 Προεδρικό Διάταγμα 
(ΦΕΚ 159/Α/24.10.91). 

ζ) Την υπ' αριθμ 80386/90 κοινή υπουργική απόφαση των 
Υπουργών Προεδρίας της Κυβέρνησης και Εργασίας «Περιο¬ 
ρισμός των υπογραφών στα διοικητικά έγγραφα». 


η) Τους Κανονισμούς ΕΟΚ αριθμ. 2052/88, 4253/88 και 
4255/88. 

θ) Την υπ’ αριθμ. 80262/20.12.93 υπουργική απόφαση 
«Ανάθεση αρμοδιοτήτων στον Υφυπουργό Εργασίας Αντώνιο 
Κοτσακά». 

ι) Τη σχετική γνώμη του Δ.Σ. του ΟΑΕΔ (απόφαση αρ. 
279/7 της Συνεδρίασης της 15.2.94), αποφασίζουμε: 

Καθορίζουμε τους όρους και τις προϋποθέσεις έγκρισης 
από τον ΟΑΕΔ Προγραμμάτων Επαγγελματικής Κατάρτισης 
των Επιχειρήσεων, ως εξής: 


ΠΙΛΟΤΙΚΟ ΠΡΟΓΡΑΜΜΑ ΚΑΤΑΡΤΙΣΗΣ 
ΠΡΟΣΩΠΙΚΟΥ ΙΔΙΩΤΙΚΩΝ ΕΠΙΧΕΙΡΗΣΕΩΝ ΓΙΑ ΤΟ 1994 
ΣΤΟΧΟΙ ΤΟΥ ΠΡΟΓΡΑΜΜΑΤΟΣ 

Το πρόγραμμα αυτό εντάσσεται στα πλαίσια των Λειτουργι¬ 
κών Πολυταμειακών Προγραμμάτων του Κ.Π.Σ. με τίτλο 
«ανταγωνιστικότητα των επιχειρήσεων και ισόρροπη ανά¬ 
πτυξη τουρισμού» και έχει σαν στόχους: 

- Την αύξηση της παραγωγικότητας της εργασίας. 

- Την αύξηση της ανταγωνιστικότητας των επιχειρήσεων 
δια της προσαρμογής των γνώσεων και δεξιοτήτων των εργα¬ 
ζομένων στον υλικοτεχνικό εξοπλισμό της επιχείρησης. 

- Την ανάπτυξη της μεταποιητικής και τουριστικής δραστη¬ 
ριότητας. 

- Την αποτελεσματική αξιοποίηση και ποιοτική βελτίωση 
του Εργατικού Δυναμικού. 

- Τη βελτίωση της κατανομής του εργατικού δυναμικού 
στους κλάδους της οικονομίας και στις περιφέρειες της χώ¬ 
ρας. 

Το πρόγραμμα αυτό λόγω του γεγονότος ότι προηγείται της 
εφαρμογής του νέου Κ.Π.Σ. θα αξιοποιηθεί σαν πιλοτικό/ 
καινοτομικό και θα περιλαμβάνει τις εξής δράσεις: 

1. Εκπαίδευση εκπαιδευτών. 

2. Εκπαίδευση κατά κλάδους. 

3. Εκπαίδευση κατά περιοχές. 

Α. Οι περιοχές εφαρμογής του παραπάνω προγράμματος 
είναι οι ακόλουθες: 

α. Οι παραμεθόριοι νομοί: Έβρου, -άνθης, Ροδόπης, Δρά¬ 
μας, Καβάλας, Κιλκίς, Πέλλας, Σερρών, Καστοριάς, Φλώρι¬ 
νας, Θεσπρωτίας, Ιωαννίνων, Κέρκυρας, Λέσβου, Σάμου, 
Χίου, Δωδεκανήσου, Ηρακλείου, Λασιθίου, Ρεθύμνου και Χα¬ 
νιών. 

β. Ο νομός Θεσσαλονίκης. 

γ. Ειδικά για τον τουρισμό, οι περιοχές εφαρμογής εκτός 
των προαναφερθέντων θα είναι και οι παρακάτω: 

αα. Οι ξενοδοχειακές μονάδες των νομών Χαλκιδικής και 
Πιερίας καθώς και όλων των νομών της Στερεός Ελλάδας 
(εκτός του Νομού Αττικής), Ηπείρου, θεσσαλλίας και των νή¬ 
σων του Β. Αιγαίου. 

ββ. Οι επιχειρήσεις που προσφέρουν διαφόρων ειδών του¬ 
ριστικές υπηρεσίες όπως Γραφεία Τουρισμού, Τουριστικά κέ¬ 
ντρα αναψυχής, τουριστικές μεταφορικές εταιρείες και επι¬ 
βατηγό - τουριστικά σκάφη, των νομών όλης της χώρας. 

γγ. Οι προγληματικές περιοχές (ζώνες σε αποβιομηχάνιση) 
στις οποίες υπάγονται: Οι νομοί Αχαΐας, Βοιωτίας, Εύβοιας, 
Μαγνησίας, Κοζάνης, ο Δήμος Λαυρεωτικής του νομού Αττι¬ 
κής καθώς και η νήσος Σύρος του νομού Κυκλάδων. 

δδ. Η Ναυπηγοεπισκευαστική Ζώνη Ελευσίνας: περιοχής 
αρμοδιότητας ΤΥ Ελευσίνας. 

δ. Για το εμπόριο λόγω της ιδιαιτερότητας του κλάδου, πε- 
ριοχή εφαρμογής θα είναι και ο Νόμος Αττικής για τις επιχει¬ 
ρήσεις που απασχολούν 1 -50 άτομα και ανήκουν στην πρώτη 
προτεραιότητα της πρώτης κατηγορίας με την προϋπόθεση 
ότι η πρόταση θα περιλαμβάνει εκπαίδευση εκπαιδευτών και 
κατάρτιση εκπαιδευομένων (μέχρι 200 άτομα συνολικά) σε 
ειδικότητες που ήδη ο ενδιαφερόμενος φορέας έχει προτεί¬ 
νει για τις ανάγκες των εμπορικών επιχειρήσεων. 

Β. Η εφαρμογή του θα υλοποιηθεί με βάση την κατανομή 
των επιχειρήσεων σε 4 κατηγορίες ανάλογα με τον αριθμό 
των απασχολούμενων σε αυτές: 

1. 1 - 50 άτομα 30% του διαθέσιμου ποσού. 

2. 51 - 250 άτομα 50% του διαθέσιμου ποσού. 

3. 251 - 500 και 

4. Ανω των 500 ατόμων 20% του διαθέσιμου ποσού. 

1. Στην πρώτη κατηγορία (1-50 άτομα) θέτονται τρεις (3) 
προτεραιότητες: 

1.1. προτεραιότητα: 

Επιχειρήσεις που έχουν τη σύμφωνη γνώμη του κλαδικού 
εργοδοτικού τους φορέα και του συνδικαλιστικού φορέα των 
εργαζομένων οποιοσδήποτε βαρμίδας, 50% (του ήδη διαθέ¬ 
σιμου 30%). 

1.2. προτεραιότητα: 

Επιχειρήσεις που έχουν την σύμφωνη γνώμη του κλαδικού 
εργοδοτικού τους φορέα ή του συνδικαλιστικού φορέα των 
εργαζομένων, 30% (του ήδη διαθέσιμου 30%). 

1.3. προτεραιότητα: 

Επιχειρήσεις που θα υποβάλλουν αίτηση ανεξάρτητα από 
την σύμφωνη γνώμη των ανωτέρω οργάνων, 20% (του ήδη 
διαθέσιμου 30%). 

2. Στη δεύτερη κατηγορία (51 - 250 άτομα) θέτονται δύο 
(2) προτεραιότητες: 

2.1. προτεραιότητα: 

Επιχειρήσεις που έχουν την σύμφωνη γνώμη του Εργοστασια¬ 
κού Συμβουλίου και στην περίπτωση που δεν υπάρχει Εργο¬ 
στασιακό Συμβούλιο, την σύμφωνη γνώμη του Εργοστασια¬ 
κού Σωματείου, ή επιχειρήσεις που έχουν την σύμφωνη 
γνώμη του κλαδικού συνδικαλιστικού φορέα των εργαζομέ¬ 
νων, το 60% (του ήδη διαθέσιμου 50%). 

2.2. προτεραιότητα: 

Επιχειρήσεις που θα υποβάλλουν αίτηση ανεξάρτητα από 
την σύμφωνη γνώμη των ανωτέρω Οργάνων, το 40% (του ήδη 
διαθέσιμου 50%). 

3. Γ ια την τρίτη και τέταρτη κατηγορία (251 - 500 άτομα και 
άνω) θα λειτουργήσει τριμελής Γνωμοδοτική Επιτροπή, η 
οποία θα υποβάλει αιτιολογημένη πρόταση για την υπαγωγή 
ορισμένης επιχείρησης στο πρόγραμμα στην Υπηρεσία Διε¬ 
θνών Σχέσεων του ΟΑΕΔ και η οποία θα αποτελείται από: 

α. Εκπρόσωπο του ανώτερου συνδικαλιστικού οργάνου των 
μισθωτών (ΓΣΕΕ). 

β. Εκπρόσωπο του ανωτέρου εργοδοτικού οργάνου κατά 
περίπτωση. 

γ. Εκπρόσωπο του ΟΑΕΔ (ο Διοικητικής ή Αναπληρωτής 
του). 

4. Συνδικαλιστικοί φορείς εργοδοτών - εργαζομένων, μπο¬ 
ρούν να είναι φορείς υλοποίησης ενός ή περισσοτέρων προ¬ 
γραμμάτων. 


Γ. Διεξαγωγή της εκπαίδευσης. 

Για την πρώτη κατηγορία (1 - 50) θα είναι υποχρεωτική η 
διεξαγωγή του θεωρητικού μέρους της κατάρτισης σε επιλεγ¬ 
μένα εκπαιδευτικά κέντα. Διευκρινίζεται ότι συνδυασμός επι¬ 
χειρήσεων των οποίων το προσωπικό αθροιστικά υπερβαίνει 
τα 50 άτομα διατηρεί την υποχρέωση διεξαγωγής του θεωρη¬ 
τικού μέρους της κατάρτισης σε επιλεγμένα εκπαιδευτικά κέ¬ 
ντρα. Στις άλλες κατηγορίες υπάρχει η δυνατότητα διεξαγω¬ 
γής της «θεωρίας» εντός ή εκτός της επιχείρησης εφόσον 
όμως η επιχείρηση διαθέτει την κατάλληλη εκπαιδευτική 
υποδομή σύμφωνα με τις προδιαγραφές που καθορίζονται 
στην παρούσα (παρ. ι & ια) και στις οποίες θα γίνει διαπιστωτι- 
κός έλεγχος μετά την υποβολή των αιτήσεων. 

1. ΥΠΟΧΡΕΩΤΙΚΑ ΚΡΙΤΗΡΙΑ ΕΝΤΑΞΗΣ 
ΣΤΟ ΠΡΟΓΡΑΜΜΑ 
Α. Γ ία μεμονωμένες επιχειρήσεις. 

Οι επιχειρήσεις που πληρούν όλα ανεξαρτήτως τα κατω¬ 
τέρω κριτήρια δύνανται να ενταχθούν στο πρόγραμμα: 

α. Οι επιχειρήσεις που υποβάλλουν αίτηση ένταξης στο 
πρόγραμμα πρέπει να απασχολούν τουλάχιστον 51 μισθω¬ 
τούς οποιοδήποτε μήνα του προ διμήνου διαστήματος προ 
της ημερομηνίας υποβολής της αίτησης. Στην έννοια του μι¬ 
σθωτού εν προκειμένω περιλαμβάνονται οι ασφαλιζόμενοι 
επί 15 ημέρες τουλάχιστον μηνιαίως. Ο αριθμός των ασφαλι- 
ζόμενων αποδεικνύεται από βεβαίωση του ΙΚΑ, όπου θα ανα- 
φέρεται ο αριθμός των ασφαλιζόμενων για 15 τουλάχιστον 
ημέρες μηνιαίως, ή το αντίγραφο μισθολογίου του ΙΚΑ ή άλ¬ 
λου αρμόδιου Δημόσιου Ασφαλιστικού Φορέα, σε συνδυασμό 
με το αντίγραφο βιβλίου αγοράς ενσήμων θεωρημένο από το 
ΙΚΑ (ή την Τράπεζα από την οποία έχουν αγοραστεί τα έν- 
°ήΜθ)ι για το μήνα του προ του διμήνου χρονικού διαστήματος 
προ της έναρξης της προθεσμίας υποβολής της αίτησης. 
Εξαίρεση αποτελεί το προσωπικό των εποχιακών επιχειρή¬ 
σεων, των οποίων ο αριθμός των ασφαλιζομένων αποδυκνύε- 
ται από τα ως άνω αντίγραφα μισθολογίου του μήνα της μεγί¬ 
στης απασχόλησης της αμέσως προηγούμενης περιόδου 
απασχόλησης. Εποχιακές εν προκειμένω θεωρούνται οι επι¬ 
χειρήσεις που λειτουργούν τουλάχιστον για δύο μήνες και όχι 
περισσότερο από οκτώ μήνες το χρόνο. 

Επιχειρήσεις με οφειλή προς την εφορία και το ΙΚΑ θα απο¬ 
κλείονται του προγράμματος. Το στοιχείο αυτό θα αποδεικνύ- 
εται από την πρωτότυπη φορολογική και ασφαλιστική ενημε¬ 
ρότητα. 

β. Σαν κατώτατο όριο κατάρτισης ορίζεται εκπαίδευση 100 
ωρών ανά εκπαιδευόμενο και σαν ανώτατο όριο 150 ωρών 
ανά εκπαιδευόμενο για όλα τα είδη κατάρτισης (βασική, συ¬ 
μπληρωματική, εξειδίκευση). 

Η κατάρτιση δεν θα υπερβαίνει τις πέντε (5) ειδικότητες 
κατά επιχείρηση και κάθε ειδικότητα θα έχει τουλάχιστον πέ¬ 
ντε (5) εκπαιδευόμενους αν πρόκειται για ειδικότητες γρα¬ 
φείου και δέκα (10) εάν πρόκειται για ειδικότητες παραγω¬ 
γής, εκτός εξαιρετικών περιπτώσεων μετά από έγκριση του 
Δ.Σ. του ΟΑΕΔ ύστερα από εισήγηση της αρμόδιας Υπηρε¬ 
σίας αυτού (Υ.Δ.Σ.). Κανένα τμήμα δεν μπορεί να λειτουργεί 
με περισσότερους από είκοσι (20) εκπαιδευόμενους. Για τις 
εποχιακού χαρακτήρα επιχειρήσεις κατά τον ίδιο τρόπο η συ¬ 
νολική διάρκεια του προγράμματος δεν θα υπερβαίνει τις 150 
ώρες ανά εκπαιδευόμενο για όλα τα είδη κατάρτισης. 

Γ ια τις επιχειρήσεις αυτές η «θεωρία» θα γίνεται εκτός πε¬ 
ριόδου αιχμής και η «πρακτική» μπορεί να γίνεται κατά την 
διάρκεια της περιόδου αιχμής. 

Σε καμία περίπτωση δεν θα εγκρίνεται πρόγραμμα με «θε¬ 
ωρία» λιγότερη των εξήντα (60) ωρών και «πρακτική» λιγότερη 
των σαράντα (40) ωρών. 

γ. Ο αριθμός των καταρτιζομένων κατά επιχείρηση στην 
διάρκεια ενός έτους δεν θα ξεπερνά το 50% του συνόλου των 
απασχολουμένων και κατ’ ανώτατο όριο τα διακόσια (200) 
άτομα, εκτός εάν πρόκειται για νέα επιχείρηση, συσταθείσα 

μετά την 1.1.1993, η οποία μπορεί να εκπαιδεύσει το 70% 
του προσωπικού της και έως διακόσια (200) άτομα κατ, ανώ¬ 
τατο όριο. Αυτό θα αποδεικνύεται είτε με βεβαίωση της εφο¬ 
ρίας, στην οποία θα φαίνεται η ημερομηνία έναρξης λειτουρ¬ 
γίας, είτε με άδεια λειτουργίας εφόσον απαιτείται, είτε τέλος 
θα αποδεικνύεται με ιδρυτικό καταστατικό της επιχείρησης. 
Δεν θεωρείται εν προκειμένω νέα επιχείρηση, αυτή που 
απλώς αλλάζει νομική μορφή ή επωνυμία ή σύνθεση μετόχων 
ή εταίρων. 

δ. Οι εκπαιδευόμενοι δεν μπορούν να συμμετέχουν κατά 
την ίδια χρονική περίοδο σε περισσότερα από ένα συνχρημα- 
τοδοτούμενα από την Ε.Ο.Κ. προγράμματα του ΟΑΕΔ. Επί¬ 
σης δεν μπορεί η επιχείρηση που μετέχει σε υποπρόγραμμα 
κοινών ενεργειών να μετέχει το ίδιο έτος και σε υποπρό¬ 
γραμμα μεμονομένων ενεργειών και αντιστρόφως. 

Για το ίδιο θέμα αυτό υποβάλλεται σχετική υπεύθυνη δή¬ 
λωση του Ν. 1589/86. 

Κανείς δεν μπορεί να μετέχει ταυτόχρονα στο ίδιο πρό¬ 
γραμμα με δύο ιδιότητες π.χ. σαν εκπαιδευτής και εκπαιδευ¬ 
όμενος ή διοικητικό προσωπικό ή υπεύθυνος προγράμμα¬ 
τος. 

Επίσης, κανείς εκπαιδευόμενος δεν μπορεί να εκπαιδεύε¬ 
ται το ίδιο έτος, για περισσότερες από μία ειδικότητες. 

ε. Οι εκπαιδευόμενοι πρέπει να συνδέονται με την επιχεί¬ 
ρηση με σχέση εξαρτημένης εργασίας αορίστου χρόνου, 
εκτός από το προσωπικό των εποχιακού χαρακτήρα επιχειρή¬ 
σεων, το οποίο μπορεί να απασχολείται με σχέση εξαρτημέ¬ 
νης εργασίας ορισμένου χρόνου. 

στ. Μαζί με της αίτηση υποβάλλεται τεκμηριωμένη αιτιολο- 
γική έκθεση, στην οποία παρουσιάζεται η συνολική εικόνα 
της επιχείρησης, οι στόχοι της και αιτιολογούνται πλήρως οι 
εκπαιδευτικές της ανάγκες. 

ζ. Επίσης, μαζί με την αίτηση θα υποβάλλεται αναλυτικό, 
πλήρες και τεκμηριωμένο εκπαιδευτικό πρόγραμμα, που θα 
περιγράφει και θα αιτιολογεί την εκπαίδευση και θα είναι κα¬ 
τάλληλο για τις ειδικότητες που θα εκπαιδευτούν και επαρκές 
για τις ώρες εκπαίδευσης που προβλέπονται. Το εκπαιδευ¬ 
τικό πρόγραμμα θα είναι αναλυτικό για κάθε μια από τις ειδι¬ 
κότητες και θα περιγράφονται σ' αυτό λεπτομερώς οι εκπαι¬ 
δευτικές ενότητες κάθε μιας ειδικότητας. Στην περιγραφή 
αυτή θα αιτιολογείται πλήρως ο εκπαιδευτικός στόχος και οι 
εκπαιδευτικές ενότητες, με εκτεταμένη ανάλυση περιεχομέ¬ 
νου. θεωρείται ιδιαίτερη η σημασία του κριτηρίου αυτού για 
την υπαγωγή ή μη των επιχειρήσεων στο πρόγραμμα. 

η. Εάν η αίτηση υπαγωγής στο πρόγραμμα έχει συνταχθεί 
από εταιρεία συμβούλων ή από αναγνωρισμένο εκπαιδευτικό 
ή ερευνητικό ίδρυμα ή ινστιτούτο, θα πρέπει υποχρεωτικά να 
φέρει και την υπογραφή από τον νόμιμο εκπρόσωπο του πιο 
πάνω φορέα που την συνέταξε. Στην περίπτωση που η αίτηση 
συντάχθηκε από την ίδια την ενδιαφερόμενη επιχείρηση και 
όχι από υποστηρικτική εταιρεία συμβούλων, θα πρέπει αυτό 
επίσης να δηλώνεται εγγράφως. 

θ. Επιχείρηση, εκπαιδευτικό πρόγραμμα της οποίας εγκρί- 
θηκε από το έτος 1994 και κατά τους πραγματοποιηθέντες 
ελέγχους από τα αρμόδια όργανα του ΟΑΕΔ ή του ΕΚΤ διαπι¬ 
στώθηκε ότι καταστρατηγούσε τους όρους του προγράμμα¬ 
τος, αποκλείεται για τα τρία επόμενα χρόνια από το συγκεκρι¬ 
μένο πρόγραμμα. 

ι. Ο φορέας υλοποίησης του προγράμματος πρέπει να δια¬ 
θέτει: 

α. Αίθουσα διδασκαλίας με τις εξής προδιαγραφές: 

Ελάχιστη επιφάνεια χώρου ανά καταρτιζόμενο 1,5 τ.μ. ελά¬ 
χιστο ύψος χώρου 2,5 μ. και συνολική ελάχιστη επιφάνεια κα- 
τόψεως χώρου 30 τ.μ. Η αίθουσα θα πρέπει να έχει επαρκή 
φυσικό φωτισμό, επαρκή και ομοιόμορφο τεχνικό φωτισμό 
και επαρκή αερισμό. Επίσης να μην είναι υπόγεια και να έχει 
πόρτες ελάχιστου πλάτους 0,90 μ. που θα ανοίγουν από μέσα 
προς τα έξω (ασφαλείας). 


Απαιτούνται επίσης: 

α.α) Δήλωση στατικής επάρκειας των χώρων εκπαίδευσης 
υπογεγραμμένη από πολιτικό μηχανικό και βασικά μέτρα πυ¬ 
ροπροστασίας των χώρων εκπαίδευσης και διαλείμματος των 
εκπαιδευομένων. 

β.β) Εποπτικά μέσα διδασκαλίας και όργανα, συσκευές, μη¬ 
χανήματα (ρΐΌ)θοΙθΓ, οθόνη, πίνακας, Ι.ν., νίάβο, γραφική ύλη) 
και αναλυτικά προγράμματα μαθημάτων για την πλήρη εκπαί¬ 
δευση στις ειδικότητες που θα καταρτίζονται. 

γ.γ) Χώρος διαλείμματος των καταρτιζομένων ελάχιστης 
επιφάνειας 30 τ.μ. και 2 τουαλέτες (ανδρών - γυναικών). 

δ.δ) Να μην γειτνιάζει με τους χώρους παραγωγής και να 
μην επηρρεάζεται από οσμές και θορύβους. 

Τα παραπάνω θα ελεγχθούν πριν την έκδοση των αποτελε¬ 
σμάτων από τους αρμόδιους υπαλλήλους του ΟΑΕΔ και σε 
περίπτωση που δεν πληρούνται οι προϋποθέσεις δεν θα 
εγκρΐνεται το αντίστοιχο πρόγραμμα ανεξαρτήτως του αν συ¬ 
γκεντρώνει τα υπόλοιπα υποχρεωτικά και προεραιτικά κριτή¬ 
ρια. Ο παραπάνω έλεγχος θα γίνεται και καθ’ όλη τη διάρκεια 
του προγράμματος. 

Β. Γ ια κοινές ενέργειες. 

α. Οι επιχειρήσεις που υποβάλλουν αίτηση για το πρό¬ 
γραμμα κοινών ενεργειών (δύο ή περισσότερες) πρέπει να εί¬ 
ναι ομοειδείς ή παρεμφερείς ή να έχουν κοινές ειδικότητες 
και να λειτουργούν νόμιμα. Κάθε μία από αυτές τις επιχειρή¬ 
σεις πρέπει να απασχολείτουλάχιστον 5 μισθωτούς και όλες 
μαζί τουλάχιστον 50 μισθωτούς. Το όριο των 5 ατόμων ισχύει 
μόνο για τις επιχειρήσεις οι οποίες υποβάλλουν την αίτηση 
ανεξάρτητα από τη σύμφωνη γνώμη του κλαδικού εργοδοτι- 
κού ή συνδικαλιστικού τους φορέα. Στην έννοια του μισθωτού 
εν προκειμένω περιλαμβάνονται οι ασφαλιζόμενοι για δεκα¬ 
πέντε (15) ημέρες τουλάχιστον κάθε μήνα. Ο αριθμός των 
ασφαλιζόμενων αποδεικνύεται από βεβαίωση του ΙΚΑ στην 
οποία θα αναφέρεται ο αριθμός των ασφαλιζόμενων για δεκα¬ 
πέντε (15) τουλάχιστον ημέρες μηνιαίως, ή από το αντίγραφο 
μισθολογίου του ΙΚΑ ή άλλου αρμόδιου Δημόσιου Ασφαλιστι¬ 
κού Φορέα σε συνδυασμό με το αντίγραφο του βιβλίου αγο¬ 
ράς ενσήμων θεωρημένο από το ΙΚΑ (ή την Τράπεζα από την 
οποία έχουν αγοραστεί τα ένσημα ), για τον οποιονδήποτε 
μήνα του προ διμήνου χρονικού διαστήματος προ της έναρξης 
της προθεσμίας υποβολής της αίτησης. Εξαίρεση αποτελεί 
το εποχιακό προσωπικό για το οποίο απαιτούνται δικαιολογη- 
τικά του τελευταίου μήνα μέγιστης απασχόλησης. Εποχιακές 
εν προκειμένω θεωρούνται οι επιχειρήσεις που λειτουργούν 
τουλάχιστον για δύο (2) μήνες και όχι περισσότερο από οκτώ 
(8) μήνες το χρόνο. 

- Επιχειρήσεις με οφειλή προς την εφορία και το ΙΚΑ θα 
αποκλείονται του προγράμματος. Το στοιχείο αυτό θα απο- 
δεικνύεται από την φορολογική και ασφαλιστική ενημερό¬ 
τητα. 

β. Σαν κατώτατο όριο κατάρτισης, ορίζεται εκπαίδευση 100 
ωρών ανά εκπαιδευόμενο και σαν ανώτατο όριο 150 ωρών 
ανά εκπαιδευόμενο για όλα τα είδη της κατάρτισης. Η κατάρ¬ 
τιση δεν θα υπερβαίνει τις 5 ειδικότητες κατά πρόγραμμα και 
κάθε ειδικότητα θα έχει τουλάχιστον 5 εκπαιδευόμενους εάν 
πρόκειται για ειδικότητες γραφείου και 10 εάν πρόκειται για 
ειδικότητες παραγωγής εκτός εξαιρετικών περιπτώσεων 
μετά από έγκριση του Δ.Σ. του Ο.Α.Ε.Δ. ύστερα από εισήγηση 
της αρμόδιας Υπηρεσίας αυτού (Υ.Δ.Σ.) Κανένα τμήμα δεν 
μπορεί να λειτουργεί με περισσότερους από είκοσι (20) εκ¬ 
παιδευόμενους. Για τις εποχιακού χαρακτήρα επιχειρήσεις 
κατά τον ίδιο τρόπο η συνολική διάρκεια του προγράμματος 
δεν θα υπερβαίνει τις εκατόν πενήντα (150) ώρες ανά εκπαι¬ 
δευόμενο για όλα τα είδη της κατάρτισης. Σε καμιά περί¬ 
πτωση δεν θα εγκρΐνεται πρόγραμμα με «θεωρία» λιγότερη 
των εξήντα (60) ωρών και «πρακτική» λιγότερη των σαράντα 
(40) ωρών. Γ Γ αυτές τις επιχειρήσεις η «θεωρία» θα γίνεται 
εκτός περιόδου αιχμής και η «πρακτική» μπορεί να γίνεται και 

κατά την διάρκεια της περιόδου αιχμής. 

γ. Ο αριθμός των καταρτιζόμενων συνολικά στην διάρκεια 
ενός έτους δεν θα ξεπερνά το 50% του συνόλου των απασχο¬ 
λούμενων κατά επιχείρηση από συμμετέχουσες στο κοινό 
πρόγραμμα. Κατ’ ανώτατο όριο μπορούν να καταρτισθούν 
διακόσια (200) άτομα, εκτός αν πρόκειται για νέες επιχειρή¬ 
σεις συσταθείσες μετά την 1.1.93, οι οποίες θα μπορούν να 
εκπαιδεύσουν το 70% του προσωπικού τους και μέχρι διακό¬ 
σια (200) άτομα κατ' ανώτατο όριο. Δεν θωρείται νέα επιχεί¬ 
ρηση, η επιχείρηση που απλώς αλλάζει νομική μορφή ή επω¬ 
νυμία ή σύνθεση μετοχών ή εταίρων. Αυτό θα αποδεικνύεται 
είτε με βεβαίωση της Εφορίας, για κάθε συμμετέχουσα επι¬ 
χείρηση χωριστά, από την οποία θα φαίνεται η ημερομηνία 
έναρξης λειτουργίας της, είτε με άδεια λειτουργίας εφ’ όσον 
απαιτείται, είτε τέλος θα αποδεικνύεται με ιδρυτικό καταστα¬ 
τικό της επιχείρησης. Διευκρινίζεται ότι σε περιπτώσεις κοι¬ 
νών ενεργειών επιχειρήσεων που απασχολούν μέχρι 50 
άτομα, δεν είναι δυνατόν σε καμιά περίπτωση να συμμετέ¬ 
χουν και επιχειρήσεις με προσωπικό άνω των πενήντα (50) 
ατόμων. 

δ. Οι εκπαιδευόμενοι δεν μπορούν να συμμετέχουν κατά 
την ίδια χρονική περίοδο σε περισσότερα από ένα συγχρημα- 
τοδοτούμενα από την Ε.Ο.Κ. προγράμματα του Ο.Α.Ε.Δ. Επί¬ 
σης δεν μπορεί η επιχείρηση που μετέχει σε υποπρόγραμμα 
κοινών ενεργειών να μετέχει το ίδιο έτος και σε υποπρό¬ 
γραμμα μεμονωμένων ενεργειών και αντιστρόφως (υποβάλ¬ 
λεται σχετική υπεύθυνη δήλωση). Κανείς δεν μπορεί να μετέ¬ 
χει στο πρόγραμμα με δύο (2) ιδιότητες (π.χ. εκπαιδευτής και 
εκπαιδευόμενος ή διοικητικό προσωπικό ή υπεύθυνος προ¬ 
γράμματος). 

Επίσης, κανείς εκπαιδευόμενος δεν μπορεί να εκπαιδεύε¬ 
ται το ίδιο έτος για περισσότερες από μία ειδικότητες. 

ε. Οι εκπαιδευόμενοι πρέπει να συνδέονται με τις επιχειρή¬ 
σεις με σχέση εξαρτημένης εργασίας αορίστου χρόνου, εκτός 
από το προσωπικό των εποχιακών επιχειρήσεων που μπορεί 
να συνδέεται με σχέση εξαρτημένης εργασίας ορισμένου 
χρόνου. 

στ. Μαζί με την αίτηση υποβάλλεται τεκμηριωμένη αιτιολο- 
γική έκθεση, στην οποία παρουσιάζεται η συνολική εικόνα 
των επιχειρήσεων, οι ανάγκες της κοινής εκπαίδευσης και οι 
επί μέρους στόχοι τους. 

ζ. Μαζί με την αίτηση θα υποβάλλεται υποχρεωτικά αναλυ¬ 
τικό, πλήρες και τεκμηριωμένο εκπαιδευτικό πρόγραμμα που 
θα περιγράφει και θα αιτιολογεί την εκπαίδευση. Το πρό¬ 
γραμμα που θα περιγράφει και θα αιτιολογεί την εκπαίδευση. 
Το πρόγραμμα θα είναι κατάλληλο για τις ειδικότητες που θα 
εκπαιδευτούν και επαρκής για τις ώρες εκπαίδευσης που 
προβλέπονται. Το εκπαιδευτικό πρόγραμμα θα είναι αναλυ¬ 
τικό για κάθε μία από τις ειδικότητες και θα περιγράφονται 
σ’αυτό λεπτομερώς οι εκπαιδευτικές ενότητες κάθε μίας ει¬ 
δικότητας. Στην περιγραφή αυτή θα αιτιολογείται πλήρως ο 
εκπαιδευτικός στόχος και οι εκπαιδευτικές ενότητες, με 
εκτεταμένη ανάλυση περιεχομένου. Η θεωρητική εκπαί¬ 
δευση για τους εκπαιδευόμενους των επιχειρήσεων που απα¬ 
σχολούν μέχρι πενήντα (50) άτομα και μετέχουν στην κοινή 
ενέργεια θα γίνεται σε επιλεγμένα εκπαιδευτικά κέντρα και η 
«πρακτική» κατ’ επιλογή σε ενιαίο χώρο, ή στις επιμερούς με- 
τέχουσες επιχειρήσεις, αλλά σε κάθε περίπτωση με την πα¬ 
ρουσία εκπαιδευτή ανά επιχείρηση. 

η. Μαζί με την αίτηση θα υποβάλλεται η σύσταση άτυπης 
κοινοπραξίας για την εφαρμογή του προγράμματος, με την 
υπογγεγραμένη από τις μετέχουσες στην κοινή ενέργεια επι¬ 
χειρήσεις εξουσιοδότηση προς το φορέα υλοποίησης. Ο τύ¬ 
πος της κοινοπραξίας καθορίζεται με έντυπο υπόδειγμα του 
ΟΑΕΔ. Η ιδιωτική συμμετοχή στην δαπάνη του προγράμμα¬ 
τος, θα καταβάλλεται από τις επιχειρήσεις που μετέχουν, 
ανάλογα με τον αριθμό των καταρτιζόμενων ή από τον φορέα 
υλοποίησης, ο οποίος μπορεί να είναι μία εκ των κοινοπρα- 


κτουσών επιχειρήσεων. 

θ. Εάν η αίτηση υπαγωγής στο πρόγραμμα έχει συνταχθεί 
από εταιρεία συμβούλων ή από αναγνωρισμένο εκπαιδευτικό 
ή ερευνητικό ίδρυμα ή ινστιτούτο, θα πρέπει υποχρεωτικά να 
φέρει και την υπογραφή νόμιμου εκπροσώπου του πιό πάνω 
φορέα που την συνέταξε. Στην περίπτωση που η αίτηση συ¬ 
ντάχθηκε από κάποιον από τις κοινοπρακτούσες επιχειρήσεις 
και όχι από υποστηρικτική εταιρεία συμβούλων θα πρέπει 
αυτό επίσης να δηλώνεται εγγράφως. 

ι. Επίχειρηση, εκπαιδευτικό πρόγραμμα της οποίας εγκρί- 
θηκε από το έτος 1994 και ύστερα και κατά τους πραγματο- 
ποιηθέντες ελέγχους από τα αρμόδια όργανα του ΟΑΕΔ ή του 
ΕΚΤ διαπιστώθηκε ότι καταστρατηγούσε τους όρους του 
προγράμματος, αποκλείεται του συγκεκριμένου προγράμμα¬ 
τος για τρία χρόνια, χωρίς να επηρρεάζει ο αποκλεισμός αυ¬ 
τός τη δυνατότητα των υπολοίπων επιχειρήσεων να συμμετέ¬ 
χουν στο κοινό πρόγραμμα. 

ια. Ο φορέας υλοποίησης του προγράμματος πρέπει να δια¬ 
θέτει: 

α. Αίθουσα διδασκαλίας με τις εξής προδιαγραφές: 

Ελάχιστη επιφάνεια χώρου ανά καταρτιζόμενο 1,5 τ.μ. ελά¬ 
χιστο ύψος χώρου 2,5 μ. και συνολική ελάχιστη επιφάνεια κα- 
τόψεως χώρου 30 τ.μ. Η αίθουσα θα πρέπει να έχει επαρκή 
φυσικό φωτισμό, επαρκή και ομοιόμορφο τεχνιτό και επαρκή 
αερισμό. Επίσης να μην είναι υπόγεια και να έχει πόρτες ελα- 
χίστου πλάτους 0,90 μ. που θα ανοίγουν από μέσα προς τα 
έξω (ασφαλείας). 

Απαιτούνται επίσης: 

α.α) Δήλωση στατικής επάρκειας των χώρων εκπαίδευσης 
υπογεγραμένη από πολιτικό μηχανικό και βασικά μέτρα πυρο¬ 
προστασίας των χώρων εκπαίδευσης και διαλείμματος των 
εκπαιδευόμενων. 

β.β) Εποπτικά μέσα διδασκαλίας και όργανα, συσκευές, μη¬ 
χανήματα (ρΓθ)βσΙοτ, οθόνη, πίνακας, ί.ν., νίάβο,γραφική ύλη) 
και αναλυτικά προγράμματα μαθημάτων για την πλήρη εκπαί¬ 
δευση στις ειδικότητες που θα καταρίζονται. 

γ.γ) Χώρος διαλείμματος των καταρτιζόμενων ελάχιστης 
επιφάνειας 30 τ.μ. και 2 τουαλέτες (ανδρών - γυναικών). 

δ.δ) Να μην γειτνιάζει με τους χώρους παραγωγής και να 
μην επηρρεάζεται από οσμές και θορύβους. 

Τα παραπάνω θα ελεγχθούν πριν την έκδοση των αποτελε¬ 
σμάτων από τους αρμόδιους υπαλλήλους του ΟΑΕΔ και σε 
περίπτωση που δεν πληρούνται οι προϋποθέσεις δεν θα 
εγκρίνεται το αντίστοιχο πρόγραμμα ανεξαρτήτως αν συγκε¬ 
ντρώνει τα υπόλοιπα υπόχρεωτικά και προεραιτικά κριτήρια. 
Ο παραπάνω έλεγχος θα γίνεται και καθ’ όλη τη διάρκεια του 
προγράμματος. 

2. Στοιχεία Υπολογισμού κόστους. 

Στοιχεία για τον υπολογισμό του συνολικού κόστους του 
προγράμματος που αφορούν τις μεμονωμένες και τις κοινές 
ενέργειες είναι: 

α. Το ποσοστό εισοδημάτων των καταρτιζόμενων στο συ¬ 
νολικό κόστος του προγράμματος που αποτελεί επιλέξιμη δα¬ 
πάνη θα πρέπει να είναι μικρότερο του 55%. Το ποσοστό 
αυτό για τον τριτογενή τομέα καθορίζεται στο 70%. 

β. Το παραγόμενο προϊόν (ωφέλεια) από την ενέργεια κα¬ 
τάρτισης αφαιρείται από το επιλέξιμο κόστος του προγράμμα¬ 
τος. Ωφέλεια θεωρείται ότι υπάρχει πάντα όταν το άθροισμα 
των δαπανών για εισοδήματα των εκπαιδευόμενων στη φάση 
της «πρακτικής» άσκησης και των δαπανών για πρώτες ύλες 
ξεπερνά το 50% του κόστους της συνολικής ενέργειας. Από 
το συνολικό κόστος αφαιρείται σαν ωφέλεια το ανωτέρω 
άθροισμα για το ποσό που υπερβαίνει το 50% του κόστους 
της συνολικής ενέργειας. 

γ. Το μέσο ωριαίο κόστος κατάρτισης ανά εκπαιδευόμενο 
(συνολικό κόστος δια του αριθμού των καταρτιζόμενων, δια 
του αριθμού των ωρών κατάρτισης) δεν θα πρέπει να είναι με¬ 
γαλύτερο σε καμμία περίπτωση από τις 4.500 δρχ. για όλα τα 

είδη κατάρτισης, 
δ. Επιλέξιμες δαπάνες. 

δ.1. Τα εισοδήματα των καταρτιζόμενων κατά την διάρκεια 
του προγράμματος κατάρτισης, περιλαμβανομένων και των 
εργοδοτικών ασφαλιστικών εισφορών. 

Δυνατότητα καταβολής εκπαιδευτικού επιδόματος μέχρι 
τριακόσιες (300) δρχ. την ώρα για τη «θεωρία» με την προϋπό¬ 
θεση ότι πραγματοποιείται εκτός ωραρίου εργασίας. 

δ.2 Τα τυχόν έξοδα παραμονής, τροφής και μετακίνησης 
των καταρτιζόμενων & εκπαιδευτών, εφόσον έχουν αποκλει¬ 
στική σχέση με την εκπαίδευση, καθώς και έξοδα για εκπαι¬ 
δευτικά ταξίδια των καταρτιζόμενων με συνοδεία εκπαιδευ¬ 
τών στην ημεδαπή ή αλλοδαπή, εφόσον δικαιολογούνται 
επαρκώς από το υποβληθέν εκπαιδευτικό πρόγραμμα και 
εφόσον η διάρκεια της κατάρτισης στην αλλοδαπή δεν υπερ¬ 
βαίνει το 15% της συνολικής διάρκειας του προγράμματος. 

δ.3 Οι δαπάνες για τις αμοιβές των εκπαιδευτών ορίζονται 
ανάλογα με το επίπεδο τους ως εξής: 

α. Για τους «εμπειρικούς», των οποίων η εμπειρία αποδει- 
κνύεται από πιστοποιητικά προϋπηρεσίας στο συγκεκριμένο 
αντικείμενο και είναι τουλάχιστον δετής, μέχρι 5.000 δρχ. την 
ώρα. 

β. Για τους κατόχους αναγνωρισμένων τίτλων σπουδών 
ανώτερης ή ανώτατης σχολής με εξειδίκευση στο αντικείμενο 
κατάρτισης, καθώς και για τα στελέχη Δημοσίων Οργανισμών, 
πτυχιούχους με εμπειρία στο αντικείμενο κατάρτισης, μέχρι 
10.000 δρχ την ώρα. 

γ. Γ ια καθηγητές Πανεπιστημίου και εξωτερικούς εμπειρο¬ 
γνώμονες με μεταπτυχιακούς τίτλους σπουδών μέχρι 15.000 
δρχ. την ώρα. 

• δ. Σε ορισμένες περιπτώσεις όπου η ειδίκευση και η εμπει¬ 
ρία παρουσιάζει στενότητα στην αγορά εργασίας οι αμοιβές 
μπορούν να είναι μεγαλύτερες των παραπάνω (α) και (β) κατη¬ 
γοριών και όχι μεγαλύτερες της (γ) κατηγορίας. 

δ.4. Οι δαπάνες του διοικητικού προσωπικού, ανάλογα με 
το ποσοστό που το προσωπικό αυτό συμμετέχει στο πρό¬ 
γραμμα δεν θα υπερβαίνουν το 25% της συνολικής δαπάνης 
για τα εισοδήματα των καταρτιζόμενων. 

δ.5. Οι δαπάνες για την προετοιμασία και υλοποίηση πρα¬ 
κτικής άσκησης οι οποίες θα είναι σε άμεση σχέση με την 
αντίστοιχη ειδικότητα. 

δ.6. Οι δαπάνες για την προετοιμασία και υλοποίηση του δι¬ 
δακτικού προγράμματος, της διαρρύθμισης χώρων, της συγ¬ 
γραφής σημειώσεων, μεταφράσεων κ.λ.π. 
δ.7. Δαπάνη εκπαίδευσης εκπαιδευτών. 
δ.8. Οι δαπάνες για αμοιβές εταιρειών συμβούλων κατάρτι¬ 
σης, σύμφωνα με τα οριζόμενα στην παράγραφο (η) των με¬ 
μονωμένων ενεργειών εφόσον παρέχουν υπηρεσίες υποστή¬ 
ριξης, διαχείρισης ή και υλοποίησης (μερικά ή συνολικά) και 
διαθέτουν την κατάλληλη επιστημονική διοικητική και εκπαι¬ 
δευτική υποδομή. 

Οι επιχειρήσεις που προτίθενται να υλοποιήσουν προγράμ¬ 
ματα επαγγελματικής κατάρτισης έχουν τη δυνατότητα, εάν 
το επιθυμούν, να αναθέτουν σε εταιρείες συμβούλων ή σε εκ¬ 
παιδευτικά κέντρα τη διαχείριση του προγράμματος ή και την 
εκπαίδευση του προσωπικού τους. Το κόστος των ανωτέρω 
υπηρεσιών θεωρείται ως επιλέξιμη δαπάνη υπό τις παρακάτω 
προϋποθέσεις: 

- Οι εταιρείες των συμβούλων θα πρέπει να έχουν νόμιμα 
συσταθεί και να έχουν κάνει έναρξη επιτηδεύματος στην αρ¬ 
μόδια οικονομική εφορία, οι δε υπάλληλοι μελετητές ή συνερ¬ 
γάτες των εταιρειών αυτών, που συντάσσουν και υπογράφουν 
τις σχετικές μελέτες, θα πρέπει να είναι πτυχιούχοι ΑΕΙ. 

Ειδικά για τον τουρισμό οι υπάλληλοι μελετητές ή συνεργά¬ 
τες των εταιρειών αυτών μπορεί να είναι απόφοιτοι της Ανω- 
τέρας Σχολής Τουριστικών Επαγγελμάτων ή αντίστοιχης των 
ΤΕΙ με τουλάχιστον τριετή εμπειρία, που αποδεικνύεται με 
«βεβαίωση προϋπηρεσίας», 


- Κατά την υποβολή της αρχικής αίτησης θα πρέπει μεταξύ 
των άλλων δικαιολογητικών, να υποβάλλεται αντίγραφο σχετι¬ 
κής σύμβασης μεταξύ επιχείρησης και εταιρείας συμβούλων 
που θα έχει προηγουμένως κατατεθεί και στην αρμόδια οικο¬ 
νομική εφορία. Εάν η επιχείρηση συμβληθεί στην πορεία και 
με άλλη εταιρεία συμβούλων, απαιτείται να υποβληθεί εκ 
νέου αντίγραφο της σχετικής νέας σύμβασης. 

- Το κόστος για την απαιτούμενη προετοιμασία των δικαιο- 
λογητικών υποβολής της αρχικής αίτησης, η παρακολούθηση 
και η διαδικασία σύνταξης αίτησης αποπληρωμής, ως επίσης 
το κόστος για οιανδήποτε άλλη σχετική παρεχόμενη διοικη¬ 
τική υποστήριξη και διαχείριση, μελέτη σκοπιμότητας, εκπαί¬ 
δευση κ.λπ., που θα συμπεριληφθεί στην ανωτέρω σύμβαση 
αναλυτικά, κατά περίπτωση παρεχόμενης υπηρεσίας, θα 
αποδεικνύεται με τιμολόγια της εταιρείας συμβούλων, που θα 
υποβάλλονται κατά την αποπληρωμή και θα αποτελούν επιλέ¬ 
ξιμο κόστος αυτής. 

δ. 10. Μισθώματα, αποσβέσεις ή χρηματοδοτική μίσθωση 
(Ιβεείης) που αφορούν εξοπλισμό καθώς και μισθώματα αι¬ 
θουσών διδασκαλίας που ενοικιάζονται για την «θεωρία». Τε¬ 
κμαρτές δαπάνες για την υλοποίηση του προγράμματος δεν 
λαμβάνονται υπόψη. 

Δεν λαμβάνονται επίσης υπόψη δαπάνες για γενικά έξοδα 
(ΔΕΗ, ΟΤΕ, ΕΥΔΑΠ, ασφάλιστρα, συντήρηση μηχανημάτων, 
ανταλλακτικά, υλικά καθαριότητας), για υπερωριακές προ¬ 
σαυξήσεις, τυχόν τραπεζικά έξοδα, τόκοι δανεισμού, καθώς 
και για τυχόν, πέραν των νομίμων, αμοιβές και αποζημιώσεις 
ως προς το προσωπικό ή προς τρίτους. Επίσης δεν λαμβάνο- 
νται υπόψη τα μισθώματα, οι αποσβέσεις και οι χρηματοδοτι¬ 
κές μισθώσεις κτιριακών εγκαταστάσεων (Ιββδίπς). 

ε. Ποσοστά χρηματοδότησης. 

ε.1. Τα ποσοστά χρηματοδότησης για τις προτεραιότητες 
υπό στοιχεία 1.1. -1.2. και 1.3. διαμορφώνονται ανάλογα με 
τη βαθμολογία στα παρακάτω κλιμάκια: 

Ιο κλιμάκιο 

Ιδιωτική συνεισφορά 38% - ΟΑΕΔ 15,5% - ΕΚΤ 46,5%. 
2ο κλιμάκιο 

Ιδιωτική συνεισφορά 50% - ΟΑΕΔ 12,5% - ΕΚΤ 37,5%. 

ε.2. Τα ποσοστά χρηματοδότησης για τις προτεραιότητες 
υπό στοιχεία 2.1., 2.2. και 3 διαμορφώνονται ανάλογα με τη 
βαθμολογία στα παρακάτω κλιμάκια: 

Ιο κλιμάκιο 

Ιδιωτική συνεισφορά 40% - ΟΑΕΔ 15% - ΕΚΤ 45%. 

2ο κλιμάκιο 

Ιδιωτική συνεισφορά 45% - ΟΑΕΔ 13,75% - ΕΚΤ 41,25%. 
3ο κλιμάκιο 

Ιδιωτική συνεισφορά 51 % - ΟΑΕΔ 12,25% - ΕΚΤ 36,75%. 

3. Κριτήρια προτεραιότητας για μεμονωμένες και κοινές 
ενέργειες. 

α. Ολοκλήρωση επένδυσης μετά την 1.1.1992 μετά από 
έγκριση υπαγωγής στους αναπτυξιακούς νόμους ή σύμφωνα 
με τα όσα οι νόμοι προβλέπουν ως εγκριτική διαδικασία. Η 
ολοκλήρωση της επένδυσης θα αποδεικνύεται με βεβαίωση 
της αρμόδιας Δ/νσης της Νομαρχίας ή άλλου αρμόδιου δημό¬ 
σιου ή σχετικά εξουσιοδοτημένου φορέα. Στην περίπτωση 
αυτή δεσμεύεται ο ΟΑΕΔ για την έγκριση της χρηματοδότη¬ 
σης του προγράμματος αυτού στην προβλεπόμενη χρονική 
περίοδο. Επένδυση θεωρείται ό,τι προβλέπεται από τους 
αναπτυξιακούς νόμους ως παραγωγική επένδυση, ανεξάρ¬ 
τητα από τη φύση του κινήτρου. 

β. Ζώνη εγκατάστασης επιχείρησης, σύμφωνα με τα κριτή¬ 
ρια του Ν. 1892/90. 

- Περιοχή Α 2ΒΑΘΜΟΙ 

- Περιοχή Β 3ΒΑΘΜΟΙ 

- Περιοχή Γ 4ΒΑΘΜΟΙ 

- Περιοχή Δ 6ΒΑΘΜΟΙ 

- Περιοχή Ε. Ειδικές ζώνες και περιπτώσεις του άρθρου 3 
παρ. 3, του Ν. 1262/82, όπως ισχύει 8 ΒΑΘΜΟΙ. 

- Περιοχή Ζ. Ζώνες σε αποβιομηχάνιση 9 ΒΑΘΜΟΙ. 

Στην κατηγορία αυτή υπάγονται: οι επαρχίες Πάτρας και Αι- 
γιαλείας του Νομού Αχαΐας, ο δήμος Λαυρεωτικής του Νομού 
Αττικής, η επαρχία θηβών του Νομού Βοιωτίας, οι επαρχίες 
Χαλκίδας και Ιστιαίας του Νομού Ευβοίας, η επαρχία Αλμυρού 
του Νομού Μαγνησίας, οι επαρχίες Κοζάνης και Εορδαίας του 
Νομού Κοζάνης και η επαρχία Σύρου του Νομού Κυκλά¬ 
δων. 

-Περιοχή Η. Οι Νομοί Ξάνθης, Ροδόπης και Έβρου 10 
ΒΑΘΜΟΙ. 

- Περιοχή θ. Οι Νομοί Στερεός Ελλάδας (εκτός του Ν. Ατ¬ 
τικής), Ηπείρου, Θεσσαλίας και νήσων Β. Αιγαίου ειδικά για τα 
ξενοδοχείο 12 ΒΑΘΜΟΥΣ. 

Το στοιχείο αυτό αποδεικνύεται με βεβαίωση της αρμόδιας 
Δ/νσης Νομαρχίας ή άλλης Δημόσιας Υπηρεσίας. 

Σε περίπτωση ενεργειών κατάρτισης του ίδιου φορέα, που 
αφορούν δύο ή περισσότερες περιοχές, υποβάλλονται ξεχω¬ 
ριστές αιτήσεις για κάθε περιοχή. 

Σε περίπτωση κοινών ενεργειών κατάρτισης, όπου οι μετέ- 
χουσες επιχειρήσεις ανήκουν σε διαφορετική ζώνη, υπολογί¬ 
ζεται η ζώνη των περισσοτέρων επιχειρήσεων (αριθμητικά). 

ΚΡΙΤΗΡΙΟ ΑΠΟΔΟΤΙΚΟΤΗΤΑΣ 

Για τον πρωτογενή, δευτερογενή και τριτογενή τομέα ο 
δείκτης αυτός είναι το ποσοστό που προκύπτει από τη διαί¬ 
ρεση των «Καθαρών Αποτελεσμάτων Χρήσεως» προς τον 
«Κύκλο Εργασιών». 

ΥΠΗΡΕΣΙΩΝ ΤΗΣ ΕΠΙΧΕΙΡΗΣΗΣ 

Για τον πρωτογενή, δευτερογενή και τριτογενή τομέα ο 
δείκτης αυτός είναι το ποσοστό που προκύπτει από τη διαί¬ 
ρεση των «εξαγωγών» προς τον «κύκλο εργασιών». Οι εξαγω¬ 
γές θα προκύπτουν με βεβαίωση τράπεζας ή επιμελητηρίου 
για το ύψος των εξαγωγών ή βεβαίωση αγοράς συναλλάγμα¬ 
τος (για τις τουριστικές και ναυτιλιακές επιχειρήσεις). 

Η βαθμολογία έχει ως εξής: 

ΚΡΙΤΗΡΙΟ ΝΕΩΝ ΕΠΙΧΕΙΡΗΣΕΩΝ 
Οι επιχειρήσεις που είναι νέες, όπως προβλέπεται ανω¬ 
τέρω, θα παίρνουν 3 ΒΑΘΜΟΥΣ. 

ΚΡΙΤΗΡΙΟ ΔΙΑΚΡΑΤΙΚΗΣ ΣΥΝΕΡΓΑΣΙΑΣ ΚΑΙ 
ΣΥΝΕΡΓΑΣΙΑΣ ΜΕ ΕΚΠΑΙΔΕΥΤΙΚΑ ΙΔΡΥΜΑΤΑ 
θα υποστηριχθούν επιχειρήσεις που εφαρμόζουν εκπαι¬ 
δευτικά προγράμματα του προσωπικού τους σε συνεργα¬ 
σία: 

1. Με επιχειρήσεις, ανώτερα ή ανώτατα εκπαιδευτικά Ιδρύ¬ 
ματα ή Ινστιτούτα χωρών μελών της Ευρωπαϊκής Ένωσης. Η 
συνεργασία θα περιλαμβάνει σεμινάρια εκπαιδευτών και εκ- 
παιδευομένων, κατάρτιση των εκπαιδευομένων στους χώ¬ 
ρους των επιχειρήσεων στο εξωτερικό και τέλος από κοινού 
σχεδίασμά των εκπαιδευτικών προγραμμάτων και μεταφορά 
της τεχνογνωσίας στην Ελλάδα. 

2. Με Πανεπιστήμια και ΤΕΙ της ημεδαπής. Η συνεργασία 
θα παρέχει τη δυνατότητα εφαρμογής μέρους του εκπαιδευ¬ 
τικού προγράμματος των επιχειρήσεων (κυρίως του θεωρητι¬ 
κού) στους χώρους των Πανεπιστημίων και των ΤΕΙ, με πα¬ 
ράλληλη μεταφορά στις επιχειρήσεις της μεθοδολογίας και 
Τεχνολογικών γνώσεων των ΑΕΙ και ΤΕΙ του εσωτερικού (προ¬ 
ετοιμασία εκπαιδευτικών προγραμμάτων). 

Για τις ειδικότητες που αφορούν διακρατική συνεργασία θα 
υποβάλλεται ξεχωριστή αίτηση. 

Το μέσο ωριαίο κόστος εκπαίδευσης καθορίζεται σε 5.000 
δρχ. ανά εκπαιδευόμενο. 

Κατά τα λοιπά ισχύουν όλοι οι υπόλοιποι όροι των ενεργειών 
κατάρτισης για μεμονωμένες και για κοινές ενέργειες κατάρ¬ 
τισης. 

Οι επιχειρήσεις που πληρούν τις προϋποθέσεις του κριτη¬ 
ρίου αυτού θα παίρνουν 5 ΒΑΘΜΟΥΣ. 

Με τα κριτήρια προτεραιότητας και τον περιορισμό και της 
ενδεχόμενης ανάγκης γραμμικής μείωσης του αριθμού των 
καταρτιζόμενων θα διαμορφώνεται η βαθμολογία των επιχει¬ 
ρήσεων από την οποία εξαρτάται: 

α. Η υπαγωγή ή μη στο πρόγραμμα, αναλόγως και με τους 
εκάστοτε διαθέσιμους πόρους. 

β. Τα ποσοστά χρηματοδότησης σύμφωνα με τα κλιμάκια 
όπως αυτά περιγράφονται στην παράγραφο ε. 

3. Εκπαιδευτικοί όροι. 

Οι γενικοί εκπαιδευτικοί όροι του προγράμματος ισχύουν 
και για τις μεμονωμένες και τις κοινές ενέργειες. 

α. Το πρόγραμμα κατάρτισης κατά τις εργάσιμες ημέρες 
δεν μπορεί να γίνεται σε υπερωριακή βάση, που υπερβαίνει 
τις 2 ώρες πέραν του ημερήσιου νομίμου ωραρίου. Η υλοποί¬ 
ηση του προγράμματος κατά τα Σαββατοκύριακα και τις αρ¬ 
γίες δεν μπορεί να υπερβαίνει την καθημερινή διάρκεια του 
προγράμματος κατά τις εργάσιμες ημέρες και ώρες. 

β. Οι εκπαιδευτές πρέπει, για το σκέλος των θεωρητικών 
μαθημάτων, να έχουν στο αντικείμενο που διδάσκουν ανα¬ 
γνωρισμένο τίτλο σπουδών ανώτερης ή ανώτατης σχολής, ή 
τίτλο σπουδών αναγνωρισμένης επαγγελματικής σχολής με 
τριετή επαγγελματική πείρα όταν δεν υπάρχει ανώτερος τί¬ 
τλος ή πενταετή σχετική επαγγελματική πείρα και απολυτή¬ 
ριο Λυκείου, όπου δεν υπάρχει κανένας τίτλος. Ο εκπαιδευ¬ 
τής δεν μπορεί να είναι συγχρόνως και εκπαιδευόμενος ή 
υπεύθυνος προγράμματος και αντιστρόφως. 

Για τους εκπαιδευτές του πρακτικού μέλους απαιτείται 
τουλάχιστον πενταετής επαγγελματική πείρα στο αντικείμενο 
που θα διδάσκουν. Τα στοιχεία αυτά εξετάζονται κατά τον 
έλεγχο μετά την έναρξη των μαθημάτων για την πρώτη προ¬ 
καταβολή, με υποβολή των σχετικών πιστοποιητικών σπου¬ 
δών και προϋπηρεσίας των εκπαιδευτών. Η επαγγελματική 

πείρα των εκπαιδευτών θα ελέγχεται από τα βιβλιάρια ενσή¬ 
μων τους. 

γ. Δεν χρηματοδοτούνται μαθήματα που δεν έχουν σχέση 
με την ειδικότητα κατάρτισης. Κατ’ εξαίρεση μπορούν να πε- 
ριληφθούν σε ποσοστά ωρών μέχρι 15% συνολικά του θεωρη¬ 
τικού μέρους προγράμματος, μαθήματα υγιεινής και ασφά¬ 
λειας της εργασίας, προστασίας του περιβάλλοντος, εργασια¬ 
κών σχέσεων, βασικών αρχών λειτουργίας των επιχειρήσεων 
και βελτίωσης της ανταγωνιστικότητάς τους. Το πρόγραμμα 
κατάρτισης, όπως αναλύεται στην αίτηση υπαγωγής, πρέπει 
να τηρείται κατά την υλοποίηση. 

δ. Οι ίδιοι εκπαιδευόμενοι δεν μπορούν να εκπαιδεύονται 
για περισσότερες από 2 συνεχείς περιόδους και σε καμία πε¬ 
ρίπτωση δεν θα επαναλαμβάνουν το ίδιο αντικείμενο κατάρτι¬ 
σης. 

ε. Η πρακτική εκπαίδευση θα γίνεται πάντα με παρουσία 
εκπαιδευτή. 

στ. Τμήμα θεωρητικής εκπαίδευσης με ποσοστό συμμετο¬ 
χής μικρότερο από το 50% του αριθμού των εγκριθέντων ατό¬ 
μων θεωρείται ότι δεν λειτουργεί. 

ζ. Η διάρκεια κάθε εκπαιδευτικής ώρας, ορίζεται σε 50' μα¬ 
θήματος, ακολουθούμενη από δεκάλεπτο υποχρεωτικό διάλ- 
λειμα, ή σε ΙΟΟ' μαθήματος, ακολουθούμενη από 20λεπτο 
υποχρεωτικό διάλλειμα. Τα ανωτέρω θα απεικονίζονται στο 
ωρολόγιο εκπαιδευτικό πρόγραμμα, 
η. Ορισμοί κατάρτισης: 

- Βασική θεωρείται η κατάρτιση των ανειδίκευτων μισθω¬ 
τών σε μία ειδικότητα. 

Συμπληρωματική θεωρείται η κατάρτιση σε άλλο αντικεί¬ 
μενο του ίδιου επιπέδου που αφορά εκπαιδευόμενο που έχει 
ήδη κάποια ειδικότητα. 

- Εξειδίκευση ορίζεται η ανωτέρου επιπέδου κατάρτιση, 
που γίνεται από εκπαιδευτές πτυχιούχους ανώτατης ή ανώτε¬ 
ρης σχολής, σε εργαζόμενους που έχουν ήδη ένα δίπλωμα ή 
έχουν τουλάχιστον 3 χρόνια εμπειρία στον τομέα που αναφέ- 
ρεται στο πρόγραμμα κατάρτισης. 

Για κάθε είδος κατάρτισης υποβάλλεται ξεχωριστή Αίτηση. 

5. Έλεγχος υλοποίησης προγράμματος κατάρτισης. 

Ο έλεγχος εποπτείας των προγραμμάτων υλοποιείται σε 
δύο βαθμίδες: 

1. Α/θμιος έλεγχος: Ο έλεγχος - εποπτεία των προγραμμά¬ 
των ανατίθεται από την Δ/νση Διεθνών Σχέσεων σε δύο (2) 
υπαλλήλους από το σύνολο των Υπηρεσιών του νομού και 
εφόσον δεν επαρκούν οι ανάγκες καλύπτονται από την αρμό¬ 
δια Περιφ/κή Διεύθυνση. Επίσης οι υπάλληλοι των Περιφε¬ 
ρειακών Διευθύνσεων μπορούν να διενεργούν ελέγχους σε 
επιχειρήσεις όλων των νομών αρμοδιότητάς τους. 

Σε κάθε επίσκεψη για διαπίστωση της υλοποίησης συντάσ- 
σεται Έκθεση Εποπτείας. Υπογεγραμμένο αντίγραφο αυτής 
παραδίδεται αμέσως στην επιχείρηση, άλλο δε όμοιο υποβάλ¬ 
λεται στην Υπηρεσία Διεθνών Σχέσεων του Οργανισμού. 

Σε περίπτωση που απουσιάζει ο υπεύθυνος της εκπαίδευ¬ 
σης ή του προγράμματος για να παραλάβει την Έκθεση Επο¬ 
πτείας, τότε η αρμόδια υπηρεσία του ΟΑΕΔ την αποστέλλει 
επί αποδείξει στην επιχείρηση εντός των προσεχών 2-3 ημε¬ 
ρών με προσωπική ευθύνη του Ελεγκτή. 

2. Β/θμιος έλεγχος: Γίνεται από υπαλλήλους της Διοίκησης 
του ΟΑΕΔ. Στους ελέγχους αυτούς δύνανται να συμμετέχουν 
εκπρόσωποι των Κοινωνικών Εταίρων, που ορίζονται για κάθε 
νομό της χώρας από τριτοβάθμιες συνδικαλιστικές Οργανώ¬ 
σεις των εργοδοτών και των εργαζομένων, ύστερα από πρό¬ 
σκληση του Διοικητή του ΟΑΕΔ. Η μη συμμετοχή των εκπρο¬ 
σώπων αυτών δεν παρακωλύει την διαδικασία διενέργειας 
των Β/θμιων ελέγχων. Επίσης δύνανται να πραγματοποιού¬ 
νται έλεγχοι από υπαλλήλους των Υπηρεσιών της Ευρωπαϊ¬ 
κής Ένωσης όπως επίσης και του Υπουργείου Εργασίας. 

Από υπαλλήλους της Διοίκησης ή των Περ/κών Υπηρεσιών, 
μετά από σχετική εντολή, μπορούν να διενεργούνται έλεγχοι 


στα προγράμματα των 4 Κοινοτικών Πρωτοβουλιών (ΗΟΗΙ- 
ΖΟΝ, ΝΟνν, ΕυΠΟΡΟΒΜ, ΙΝΤΕΗΒΕΟ) καθώς και σε όποια 
άλλα προγράμματα υλοποιούνται με ευθύνη του ΟΑΕΔ. 

Υλοποίηση προγράμματος χωρίς την πραγματοποίηση 
ελέγχων με τις οριζόμενες διαδικασίες δεν λαμβάνεται 
υπόψη. Επιπλέον έλεγχοι που πραγματοποιούνται πριν από 
τη σχετική εγκριτική απόφαση του Δ.Σ. δεν λαμβάνονται επί¬ 
σης υπόψη. 

Η χρονική απόσταση μεταξύ των ελέγχων πρέπει να είναι 
τέτοια ώστε να διαπιστώνεται ουσιαστικά η υλοποίηση του 
προγράμματος. 

Ανεξάρτητα από την πορεία των Α/βάθμιων ελέγχων, θα 
ακυρώνεται το πρόγραμμα σε περίπτωση που θα διαπιστωθεί 
από τον Β/βάθμιο έλεγχο η μη υλοποίησή του. Ακόμα το πρό¬ 
γραμμα θα ακυρώνεται στις περιπτώσεις που διαπιστώνεται 
ουσιώδης παράβαση των όρων του. Στις περιπτώσεις των πα¬ 
ραπάνω καταστρατηγήσεων, εφόσον το Δ.Σ. του ΟΑΕΔ 
εγκρίνει τις ακυρώσεις των προγραμμάτων θα κατατάσσει τις 
επιχειρήσεις σε σχετικό «πίνακα», που θα κοινοποιείται στο 
ΕΚΤ, με αποτέλεσμα η επιχείρηση να μη μπορεί να συμμετέ¬ 
χει επί τριετία στο συγκεκριμένο πρόγραμμα. 

Εάν η επιχείρηση έχει περισσότερα του ενός προγράμματα, 
σε κάθε φύλλο ελέγχου θα αναφέρεται ποιό ακριβώς πρό¬ 
γραμμα αφορά. Σε περίπτωση υλοποίησης προγράμματος 
από επιβατηγό σκάφη, ο έλεγχος θα διενεργείται στα λιμάνια 
που θα προσεγγίζουν τα σκάφη. Σε περίπτωση κοινού προ¬ 
γράμματος, η «θεωρία» θα γίνεται σε ένα ενιαίο χώρο εκπαί¬ 
δευσης με προδιαγραφές που έχουν γίνει αποδεκτές από τον 
ΟΑΕΔ, ενώ η «πρακτική» θα μπορεί να γίνεται στους χώρους 
εργασίας των κοινοπρακτούντων αλλά στην ίδια πάντα πόλη 
εφόσον πρόκειται για ένα πρόγραμμα. Εξαιρείται η περί¬ 
πτωση κοινών ενεργειών κατάρτισης, όπου οι μετέχουσες 
επιχειρήσεις ανήκουν σε διαφορετικές ζώνες. Η «πρακτική» 
σε όλα τα προγράμματα θα γίνεται πάντα με την παρουσία εκ¬ 
παιδευτή. 

6. ΓΕΝΙΚΕΣ ΠΑΡΑΤΗΡΗΣΕΙΣ 

α. Ο ΟΑΕΔ απορρίπτει ή διακόπτει την χρηματοδότηση του 
προγράμματος σε περίπτωση που διαπιστώνει παραβάσεις 
των όρων της παρούσης που σχετίζονται με το χρηματοδο¬ 
τούμενο πρόγραμμα, η χρησιμοποίηση των όρων του προ¬ 
γράμματος για δραστηριότητες κατάρτισης ξένες προς το πε¬ 
ριεχόμενο του προγράμματος, ή δήλωση ανακριβών στοιχείων 
κατά την τρέχουσα ή τις προηγούμενες χρήσεις, ή καταστρα- 
τήγηση με οποιονδήποτε τρόπο των όρων και προϋποθέσεων 
του προγράμματος. Στις περιπτώσεις αυτές η επιχείρηση, στο 
πρόγραμμα της οποίας έγινε η παράβαση, θα αποκλείεται 
από όλα τα προγράμματα του ΟΑΕΔ για μια τριετία. 

β. Δεν είναι δυνατή η υπαγωγή στο πρόγραμμα εκπαίδευ¬ 
σης προσωπικού ιδιωτικών επιχειρήσεων (μεμονωμένων ή 
από κοινού) που ανήκουν στις εξής κατηγορίες: 

β.1. Κρατικοί φορείς ή επιχειρήσεις που ανήκουν στον ευ¬ 
ρύτερο δημόσιο τομέα. 
β.2. Οι συνεταιρισμοί για τα μέλη τους. 
β.3. Επιχειρήσεις που εκ της φύσεως των εργασιών τους 
και του τρόπου λειτουργίας του δεν είναι εφικτός ο έλεγχος 
της «θεωρίας» ή της «πρακτικής», κατόπιν αιτιολογημένης ει¬ 
σήγησης της Υπηρεσίας και σχετικής απόφασης του Δ.Σ. του 
ΟΑΕΔ. 

Β.4. Η ΕΠΑΕ, η ΠΑΕ, τα αθλητικά σωματεία, οι πολιτικές 
οργανώσεις, τα κόμματα, οι Μητροπόλεις, τα Μοναστήρια, τα 
θρησκευτικά ιδρύματα, τα θέατρα, τα γραφεία τελετών, τα 
νυχτερινά κέντρα, πιάνο μπαρ, καφενεία, αναψυκτήρια, δι¬ 
σκοθήκες, λέσχες, πρακτορεία τυχερών παιχνιδιών, επιχειρή¬ 
σεις που έχουν σχέση με ψυχαγωγικά ή ηλεκτρονικά παιγνί¬ 
δια, τα λούνα-παρκ, τα βιντεοκλάμπ καθώς και οι ραδιοτηλεο¬ 
πτικοί σταθμοί που δεν έχουν άδεια λειτουργίας από το ρα¬ 
διοτηλεοπτικό συμβούλιο. 

Επίσης εξαιρείται η κατάρτιση οδηγών και εισπρακτόρων 
φορέων αστικών και υπεραστικών συγκοινωνιών. 

7. Η απόφαση αυτή ισχύει για τα προγράμματα που θα υλο¬ 
ποιηθούν το 1994. 

Η ισχύς της απόφασης αυτής αρχίζει από την ημέρα δημο¬ 
σίευσης στην Εφημερίδα της Κυβερνήσεως. 

Αθήνα, 12 Απριλίου 1994 

Ο ΥΦΥΠΟΥΡΓΟΣ 

Α. ΚΟΤΣΑΚΑΣ 
-♦- 

Αριθ. ΔΥΙα/οικ. 12995 (2) 

Σύσταση και συγκρότηση Τριμελούς Επιτροπής του Ν. 
2190/94 (άρθρο 25) στο Υπουργείο Υγείας, Πρόνοιας και 
Κοινωνικών Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2190/94 (άρθρο 25 παρ. 3) «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

2. Τις διατάξεις του άρθρου 27 του Ν. 2081 /92 ΦΕΚ154/Α 
με το οποίο προστέθηκε άρθρο 29/Α στο Ν. 1558/85. 

3. Την αρ. ΔΙΠΙΔΔ/Α2/7497/15.3.94 Εγκύκλιο του Υπουρ¬ 
γείου Προεδρίας της Κυβέρνησης. 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Προϋπολογισμού του 
Υπουργείου, αποφασίζουμε: 

1. Συνιστούμε Τριμελή Επιτροπή επανεκτίμησης των πα¬ 
γίων και διαρκών αναγκών της Υπηρεσίας, σύμφωνα με τις 
οποίες θα καθορισθεί κατά κλάδο η ειδικότητα, ο αριθμός των 
επαναπροσλαμβανομένων χωρίς η πρόταση αυτή να είναι δε¬ 
σμευτική γι’ αυτήν την επανεκτίμηση. 

2. Η Συγκρότηση της πιο πάνω Τριμελούς Επιτροπής είναι η 
ακόλουθη: 

α. Δύο (2) μόνιμοι υπάλληλοι του Υπουργείου με βαθμό Α' 
του Κλάδου ΠΕ Διοικητικού. 

β. Έναν (1) εκπρόσωπο της Πανελλήνιας Ομοσπονδίας 
Εκτάκτων Δημοσίου (Π.Ο.Ε.Δ.). 

3. Με την απόφαση του ορισμού των μελών της Επιτροπής, 
ορίζεται Πρόεδρος, ένας από τους αναφερόμενους στην 
παρ,. 2 περ. α' της παρούσης. 

4. Γραμματέας της Επιτροπής ορίζεται μόνιμος υπάλληλος 
με βαθμό τουλάχιστον Γ'. 

5. Η Επιτροπή για το αναφερόμενο στην παρ. 1 έργο θα 
πρέπει εντός προθεσμίας 30 ημερών από τη σύστασή της να 


έχει υποβάλει εισήγηση στον Υπουργό Υγείας, Πρόνοιας και 
Κοινωνικών Ασφαλίσεων. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 14 Απριλίου 1994 

Ο ΥΠΟΥΡΓΟΣ 

Δ. ΚΡΕΜΑΣΤΙΝΟΣ 
-♦- 

Αριθ. ΔΥΙα/οικ. 12991 (3) 

Συγκρότηση Επιτροπής του Ν. 2190/94 (άρθρο 26) στο 
Υπουργείο Υγείας, Πρόνοιας και Κοινωνικών Ασφαλί¬ 
σεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2190/94 (άρθρο 26 παρ. 4) «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης. 

2. Το Π. Δ/γμα 138/92 και 224/89 «περί οργανισμού του 
Υπουργείου Υγείας, Πρόνοιας και Κοινωνικών Ασφαλί¬ 
σεων». 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού του 
Υπουργείου. 

4. Την αριθμ. ΔΙΠΙΔΔ/Α2/7497/15.3.94 Εγκύκλιο του 
Υπουργείου Προεδρίας της Κυβέρνησης. 

5. Το αριθ. πρωτ. 318/31.3.94 έγγραφο της ΑΔΕΔΥ, απο¬ 
φασίζουμε: 

1. Συγκροτούμε Τριμελή Επιτροπή η οποία θα κρίνει τις 
απαιτήσεις επαναπρόσληψης των απολυθέντων λόγω αδι¬ 
καιολογήτων μεταβολών υπηρεσιακής κατάστασης. 

Η ανωτέρω Επιτροπή αποτελείται από τρεις (3) μόνιμους 
υπαλλήλους του Υπουργείου με Α' βαθμό του κλάδου ΠΕ 
Διοικητικού, επειδή με το αριθ. 5 σχετικό έγγραφό της η 
ΑΔΕΔΥ δεν προτείνει εκπρόσωπό της. 

Με την απόφαση του ορισμού των μελών της Επιτροπής, 
ορίζεται Πρόεδρος ένας από τους αναφερόμενους μόνιμους 
υπαλλήλους. 

Γ ραμματέας της Επιτροπής ορίζεται μόνιμος υπάλληλος με 
βαθμό τουλάχιστον Γ'. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 14 Απριλίου 1994 

Ο ΥΠΟΥΡΓΟΣ 

Δ. ΚΡΕΜΑΣΤΙΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




